Gandia acollirà més de 100.000 persones a la sisena edició del Pirata Beach Fest
07 agost 2024

## Gandia acollirà més de 100.000 persones a la sisena edició del Pirata Beach Fest07 agost 2024Última actualització: 07 agost 2024

![](../gestion/img/7c5e3f4e4de3060cf950dc71443b9279428351d354f0231e2bdf5ce4f50e621c.jpg)  
  

La **regidora de Política Festiva, Cultura i Turisme, Balbina Sendra**, i el **promotor i director del Pirata Beach Fest, Duke Abengózar**, han presentat aquest matí la **sisena edició que acollirà Gandia del Pirata Beach Fest**, que aquest any se celebrarà **del 10 al 13 de juliol**. Un festival que, segons els organitzadors, congregarà **més de 100.000 persones** durant quatre dies plens de música i diversió que s'han programat.

  
_"El festival és una aposta forta i valenta per part dels organitzadors", ha destacat Sendra qui ha qualificat la seua permanència a la ciutat com una bona notícia. "És un Festival ja consolidat, que creix any rere any, i que ja és un referent nacional que beneficia el comerç, l'hostaleria i la indústria dels allotjaments"_. _"Són milers les persones que s'acosten un o dos dies per veure els seus artistes preferits i aquest any ja estem comprovant com els allotjaments noten la celebració d´aquest macroesdeveniment musical"_.

  
Finalment, l'edil ha destacat el treball que s'ha realitzat des de l'organització perquè el concert de comiat de ZOO es puga fer a la seua ciutat, Gandia.  
  
D'altra banda, el promotor ha expressat la seua satisfacció per l'acollida i ha destacat que el Pirata s'ha consolidat després d'haver nascut com _"un projecte menut que s'ha convertit en el segon festival més important de rock i rap només superat pel ViñaRock"_ . _"Els abonaments ja estan esgotats i les entrades per al dissabte també. Queden poques per al dijous i el divendres que, suposem, s'esgotaran entre hui i demà"_.  
  
Abengózar ha explicat que _"tot està en marxa. Dimecres ja tindrem la zona d'acampada amb 5.000 persones i ens consta que la demanda de càmpings, apartaments i hotels és molt alta perquè l'edat dels assistents ha augmentat i demanen un altre tipus d'allotjaments"_.

[Twittear](https://twitter.com/share)